Μνησιμάχη

Η Μνησιμάχη ήταν μυθική βασιλοπούλα από την Αχαΐα. 

Ήταν κόρη του Δεξαμενού,  βασιλιά της Ωλένου Αχαΐας. Ο Κένταυρος Ευρυτίων την ερωτεύτηκε κι επειδή η Μνησιμάχη δεν τον ήθελε αυτός την απήγαγε. Ο Δεξαμενός τότε ζήτησε την βοήθεια του Ηρακλή που ήταν φιλοξενούμενός του. Ο Ηρακλής πήγε στην Φολόη, κυνήγησε και σκότωσε τον Ευρυτίωνα επιστρέφοντας την Μνησιμάχη στον πατέρα της. Κατά μια άλλη εκδοχή την παντρεύτηκε. 

Σε μια τρίτη εκδοχή η Μνησιμάχη ταυτίζεται με την Δηιάνειρα που ήταν η κόρη του Δεξαμενού. Ο Ηρακλής σκότωσε τον Ευρυτίωνα κατά την τελετή του γάμου τους, αφού η Διηάνειρα δεν ήθελε για άντρα της τον Κένταυρο, και την παντρεύτηκε αυτός.

Αναφορές 

Πρόσωπα της ελληνικής μυθολογίας
Αρχαίοι Αχαιοί
Ηρακλής